cyanic-selkie/wikianc huggingface dataset:
Kontortamänty
Tuntomerkit
Nuori kontortamänty kasvaa nopeammin kuin kotoinen metsämänty, kasvu kuitenkin hidastuu huomattavasti puun vanhetessa. Nopea kasvuvauhti mahdollistaa puun käytön puuteollisuuden raaka-aineena, se tuottaa myös 1,5 kertaa enemmän selluloosaa. Kontortamänty ei kuitenkaan ole Suomen luontainen puulaji, joten ympäristö voi olla rankka; mm. lumi ja myrskyt ovat olleet haittana puun kasvulle. Myöskään kontortamännyllä ei ole luontaista vastustuskykyä tietyille hyönteis- tai sienituholaisille. Toisaalta se on resistentti haapaa väli-isäntänään käyttävälle männynversoruosteelle, joka voi ajoittain pahoin vaurioittaa metsämännyn nuorten tainten versoja.
250px|center
Seto (Aichi)
Seto on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee sisämaassa prefektuurin pohjoisosassa Yadajoen sivujoen Seton varrella Owarin kukkuloilla. Pohjoisessa ja idässä kaupunkia ympäröivät vuoret, Mino-Mikawan ylänkö. Setossa on 129 410 asukasta (huhtikuussa 2020) ja sen pinta-ala on 111,40 neliökilometriä.
Seton alueelta saadaan keramiikkaan sopivaa hyvälaatuista savea, ja kaupunki onkin jo vuosisatojen ajan ollut tunnettu keramiikan tuotannosta. Alun perin Setoon viitanneesta sanasta setomono on jopa tullut japanin kielessä keramiikkaa merkitsevä yleistermi. Keramiikan valmistuksen alueella lienee aloittanut Kamakura-kaudella 1200-luvulla Shirōzaemon Kagemasa, joka haki oppinsa Song-dynastian Kiinasta. Edo-kaudella tuotantoa sääteli Owarin daimiokunta. Se kehittyi voimakkaasti 1800-luvulla, kun Katō Tamikichi toi alueelle posliinin valmistustaidon Kyūshūn Aritasta, ja edelleen vapautui ja monipuolistui Meiji-restauraation jälkeen. Nykyään kaupungissa tuotetaan erityyppistä keramiikkaa ja lasia aina astioista teollisuuden komponentteihin. Kaupunkioikeudet osana Japanin nykyistä kunnallishallintoa Setolle myönnettiin vuonna 1929. Se on kehittynyt myös yhtenä Nagoyan esikaupungeista.
Seton nähtävyyksiä ovat muun muassa Aichin prefektuurin keramiikkamuseo, Setogura-museo ja Iwayadōn luonnonkaunis puistoalue. Kaupungin rakennettuun kultturiperintöön kuuluvat myös historiallisten keramiikkauunien jäänteet ja Jōkō-jin buddhalainen temppeli. Osa kaupungin vuoristoalueista kuuluu Aichin ylängön puolikansallispuistoon. Setoa palvelevat Nagoya-rautateiden Seto-linja ja Aichin kehärautatien liikennöimä Aichin kehälinja.
Hubert Weise
Hubert Weise (22. joulukuuta 1884 Erfurt, Saksa – 1. helmikuuta 1950 Bad Kohlgrub, Länsi-Saksa) oli Saksan ilmavoimien Luftwaffen kenraalieversti toisen maailmansodan aikana.
Weise liittyi kadetiksi Saksan armeijan tykistöön 1904. Ensimmäisen maailmansodan alussa Weise palveli patterinkomentajana, kunnes haavoittui vaikeasti vain kuukauden jälkeen sodan alkamisesta. Hän pääsi sotasairaalasta tammikuussa 1915 ja toimi sodan lopun aikana vaihtelevissa tehtävissä kuten tykistörykmentin adjutanttina, esikuntaupseerina sekä tiedustelu-upseerina.
Sodan jälkeen Weise jäi kenttätykistöön, kunnes lokakuussa 1934 hänestä tuli valtakunnan sotaministeriön ilmatorjuntatykistön ja ilmapuolustuksen tarkastaja. Huhtikuussa 1935 hänet siirrettiin Luftwaffeen. Toisen maailmansodan aikana Weise toimi Saksan alueen ilmapuolustustehtävissä Luftwaffessa ja valtakunnan ilmailuministeriössä. Liittoutuneet vangitsivat hänet 16. toukokuuta 1945 ja hän vietti seuraavat kaksi vuotta sotavankileirillä päästen vapaaksi heinäkuussa 1947.
Titaani (mytologia)
200px|pienoiskuva|upright|[[Kronos|Kronoksen vaimo Rhea, yksi titaaneista.]] Titaanit (, merkitsi ehkä esikreikaksi "kuningasta" ) olivat kreikkalaisessa mytologiassa Uranoksen eli taivaan ja Gaian eli maaemon poikia ja tyttäriä. Seuraava jumalasukupolvi syöksi titaanit Tartarokseen. Titaaneitten johtajaksi noussut Kronos ja tämän vaimo Rhea olivat näiden olymposlaisten jumalten vanhemmat.
Titaanit kuvataan jättiläismäisen suuriksi, ulkomuodoltaan ihmisen kaltaisiksi, väkivaltaisiksi olennoiksi, joita Hesiodoksen mukaan oli alun perin 12: Okeanos, Koios, Krios, Hyperion, Iapetos, Kronos, Theia, Rhea, Themis, Mnemosyne, Foibe ja Tethys. Näistä Okeanos ja Tethys, Hyperion ja Theia, Koios ja Foibe sekä Kronos ja Rhea muodostivat pariskunnat. Voitettuaan Uranoksen titaanit hallitsivat Kronoksen johdolla, kunnes Zeus kukisti heidät niin kutsutussa titanomakhiassa eli titaanien taistelussa Kronoksen lasten kronidien kanssa ja kyklooppien sekä satakätisten avulla. Runoilija Pindaroksen mukaan Zeus olisi lopulta vapauttanut titaanit vankeudestaan.
Titaaneja ei pidä sekoittaa gigantteihin.
José Rodríguez Martínez
José Rodríguez Martínez (s. 16. joulukuuta 1994 Villajoyosa) on espanjalainen jalkapalloilija, joka edustaa Primera Divisiónin Deportivo La Coruñaa lainasopimuksella saman sarjan Real Madridista. Oikeajalkainen Rodríguez on pelipaikaltaan keskikenttäpelaaja. Etniseltä taustaltaan hän on romani.
Seurajoukkueura
Rodríguezin kasvattajaseura on Real Madrid. Hän on pelannut seuran kakkosjoukkueessa Real Madrid Castillassa 60 ottelua onnistuen maalinteossa neljästi. Seuran edustusjoukkueen paidassa Primera Divisiónissa hän pelasi toistaiseksi ainoan ottelunsa joulukuussa 2012 Atlético Madridia vastaan. Muutaman päivän päästä tästä hän debytoi Mestareiden liigassa AFC Ajaxia vastaan Real Madridin historian nuorimpana pelaajana.
Parhaan lyhytelokuvan Jussi
Parhaan lyhytelokuvan Jussi on yksi suomalaisen elokuva-alan Jussi-palkinnoista, jonka jakoi vuoteen 1958 asti Elokuvajournalistit ja vuodesta 1963 alkaen Filmiaura. Lyhytelokuvista jaettiin Jussit vuosina 1946–1958, 1966–1980 ja 2018–. Vuosien 1958 ja 1966 välissä jaettiin kaksi kertaa parhaan tilauslyhytelokuvan Jussi sekä parhaan vapaa-aiheisen lyhytelokuvan Jussi vuosina 1963 ja 1964.
José Rodríguez Martínez
Maajoukkueura
Rodríguez on edustanut monia Espanjan nuorten maajoukkueita. Vuodesta 2015 lähtien hän on kuulunut Espanjan alle 21-vuotiaiden jalkapallomaajoukkueeseen.
Adrienne Asch
Adrienne Asch (17. syyskuuta 1946 New York, New York, Yhdysvallat – 19. marraskuuta 2013 New York, New York, Yhdysvallat) oli yhdysvaltalainen bioeetikko, vammaisten oikeuksien puolustapuhuja ja professori. Vauvana sokeutunut Asch opetti erityisesti bioetiikasta ja puhui vammaisten oikeuksista elämään.
Nuoruus, opiskelu ja sosiaalityön terapeutti
Adrienne Asch syntyi vuonna 1946. Hänen syntymänsä tapahtui ennenaikaisesti, ja hän menetti näkönsä saatuaan retinopatian keskoskaapin liiallisen hapensaannin takia. Asch kasvoi New Jerseyn Ramseyssä ja kävi siellä normaalia peruskoulua. Hänen perheensä oli muuttanut New Jerseeyn, koska se oli niitä harvoja osavaltioita, jotka antoivat sokeiden käydä samaa koulua näkevien kanssa. Swarthmore Collegesta hän suoritti vuonna 1969 alemman korkeakoulututkinnon filosofiasta.
Asch alkoi kiinnostua vammaisten oikeuksista huomattuaan, kuinka vaikeata oli saada töitä sokeana. Hän jatkoi myös opintojaan ja sai vuonna 1973 Columbian yliopistosta maisterin tutkinnon sosiaalityöstä. Oman praktiikan hän avasi vuonna 1979. Aschin kiinnostus sosiaalityöhön antoi hänelle paikan Council on Social Work Educationin konferenssikoordinaattorina. Hän toi yhteen sosiaalityön opettajia, ammattiyhdistysliikkeitä ja yrityksiä keskustelmaan sosiaalityön asemasta työpaikoilla. Asch itse alkoi suuntautua psykoterapiaan ja sai vuonna 1981 Institute for Contemporary Psychotherapy psykoanalyyttisen psykoterapeutin sertifikaatin. Viisi vuotta myöhemmin hän erikoistui samassa instituutissa perheterapiaan.
Bioetiikan vaikuttaja
Asch oli 1980-luvun alussa mukana tutkimussa työsyrjintätapauksia New Yorkin osavaltion ihmisoikeusosastolle. New Yorkin asianajajien bioetiikan tapaamisessa hän esitti vastalauseensa vammaisten puhujien puuttumisesta keskustelussa, jossa käsiteltiin elintärkeiden hoitojen epäämistä vauvoilta, joilla on spina bifida tai Downin oireyhtymä. Aschia alettiin tämän jälkeen kutsua erilaisiin konferensseihin puhujaksi, ja hän oli mukana muun muassa bioetiikan ajatushautomon The Hastings Centerin projektissa, jossa määriteltiin kuolemanvaarassa olevien vastasyntyneiden hoitoa.
Asch julkaisi vuonna 1988 sosiaalipsykologi Michelle Finen kanssa teoksen Women with Disabilities, jossa he käsittelivät intersektionaalista feminismiä ja vammaisten oikeuksia. Aschin sosiaalipsykologian väitöstyö valmistui vuonna 1992 Columbian yliopistolle. Saatuaan väitöskirjansa valmiiksi Asch sai paikan Bostonin yliopiston sosiaalityön tutkijakoulun apulaisprofessorina. Hän opetti siellä sosiaalityön etiikkaa. Aschista tuli vuonna 1994 Wellesley Collegen biologian, etiikan ja lisääntymispolitiikan professori.
Asch oli 2000-luvulla mukana kirjoittamassa kahta vaikutusvaltaista teosta. Prenatal Testing and Disability Rights julkaistiin vuonna 2000 ja The Double-Edged Helix vuonna 2002. Hän toi kirjoituksissaan ja tutkimuksissaan esille sen, että vammaiset ovat yhtä arvokkaita kuin vammattomat ihmiset, ja heidän elämänsä yhtä tärkeitä ja oikeutensa yhtä kunnioitettavia. Aschin mukaan vanheimpien päätökset, sosiaalipolitiikan ja bioetiikan keskustelut pitäisi pohjautua aitoihin kokemuksiin eikä traagisiin tarinoihin tai pelkoihin. Hän kannatti naisten oikeutta aborttiin, mutta hän halusi erottaa päätöksen olla haluamatta lasta ja päätöksen olla haluamatta lasta, jolla on jokin tietty piirre.
Aschin professuuria laajennettiin vuonna 2003 käsittämään myös naistutkimuksen. Hän opetti muun muassa lisääntymiseen, bioetiikkaan, aborttiin, etiikkaan, perinnöllisyystieteen yhteiskunnallisiin kysymyksiin, naiseuteen, äityteen ja vammaisten asemaan yhteiskunnassa liittyneillä kursseilla. Asch työskenteli Wellesley Collegessa vuoteen 2005, jolloin hänestä tuli Yeshivan yliopiston etiikan keskuksen johtaja ja bioetiikan professori. Asch jatkoi yliopistotyönsä ohella kirjoittamista ja kirjoitti muun muassa osion sikiötutkimuksesta vuonna 2008 julkaistuun teokseen Our Bodies, Ourselves.
Unioninakseli
thumb|200px|Kopernikuksentie on Unioninakselin eteläisin osuus. Akseli alkaa kuvassa näkyvän observatorion edustalta. thumb|200px|Unioninakseli kulkee Helsingin empirekeskustan halki. thumb|200px|Pitkäsilta yhdistää Unioninkadun Siltasaarenkatuun. thumb|200px|Unioninakseli etelään Kallion kirkon takaa nähtynä. Akseli päättyy Kallion kirkkoon.
Unioninakseli on Helsingin kantakaupungin pisin suora katulinja. Se alkaa Tähtitorninmäen observatoriosta ja päättyy Kallion kirkkoon. Akseli on etelä–pohjoissuuntainen ja noin 2,5 kilometriä pitkä. Aiemmin Unioninakselilla oli vahva poliittinen symboliarvo, sillä se yhdisti porvarillisen kantakaupungin Pitkänsillan pohjoispuolisiin työläiskaupunginosiin.
Historia
1900-luvun alussa suunniteltiin monumentaaliakselia Kallion kirkon korttelista pohjoiseen. Sturenkadun ja nykyisen Aleksis Kiven kadun kulmaan oli varattu paikka julkiselle rakennukselle akselin päätepisteeksi.
Reitti
Unioninakseli muodostuu kolmesta kadusta:
Kopernikuksentie on noin satametrinen hiljainen puistokatu Saksalaisen kirkon ja Tähtitorninmäen observatorion välillä. Valtaosan Unioninakselista muodostaa puolitoistakilometrinen Unioninkatu, jonka linja kulkee Saksalaiselta kirkolta Pitkällesillalle. Akselin pohjoisen osuuden muodostaa vajaan kilometrin mittainen Siltasaarenkatu, jonka linja kulkee Pitkältäsillalta Kallion kirkolle.
Unioninakselin eteläisin osa sijaitsee Ullanlinnan kaupunginosassa. Kopernikuksentien ja Etelä-Esplanadin välinen osuus sijaitsee Kaartinkaupungissa, siitä pohjoiseen Pitkällesillalle Unioninakseli muodostaa Kluuvin ja Kruununhaan välisen rajan. Pitkänsillan pohjoispuolella Unioninakseli sijaitsee kokonaisuudessaan Kallion kaupunginosassa.
Unioninakseli ei muodosta liikenteellisesti yhtenäistä kokonaisuutta ja se edustaa monimuotoisuudessaan liikenteen kulloisiakin kehitysvaiheita. Se on osittain yksisuuntainen ja osittain suljettu autoliikenteeltä. Kaisaniemen liikenneympyrän ja Hakaniemen torialueen välinen osuus on erittäin vilkasliikenteinen. Osuudella on myös runsaasti raitiolinjoja. Liikennevirtojen ohjautuminen kyseiselle osuudelle liittyy Kaisaniemenkadun avaamiseen vuonna 1920: liikenne siirtyi uudelle katuosuudelle ja suuri osa Unioninkatua muuttui valtaväylästä hiljaiseksi museokaduksi. Lisäksi raitioliikennettä on lyhyellä osuudella Kauppatorin ja Senaatintorin tienoilla.
Arkkitehtuuri
Unioninakselin varrella sijaitsee Helsingin kolme keskeistä torialuetta: Kauppatori ja Senaatintori Kruununhaassa sekä Hakaniementori Pitkänsillan pohjoispuolella. Akselin varren kirkkoja ovat etelästä lukien muun muassa Saksalainen kirkko, Helsingin tuomiokirkko, Pyhän kolminaisuuden kirkko ja Kallion kirkko. Merkittävän arkkitehtonisen kokonaisuuden muodostaa Unioninakseliin nivoutuva C. L. Engelin suunnittelema Helsingin empire-keskusta, joka on rakennettu 1800-luvun alkupuolella. Huomattavia rakennuksia etelästä lukien ovat myös muun muassa Tähtitorninmäen observatorio, Svenska normallyceum, Metsätalo, Ympyrätalo ja Arenan talo.
Unioninakselin varren patsaita ovat muun muassa Havis Amanda, jota naisasialiike piti aikoinaan epäsiveellisenä, sekä Äidinrakkaus Varsapuistikossa.
Superlatiivi (sijamuoto)
Superlatiivi on nominien sijamuoto. Se esiintyy tiettävästi unkarin kielessä sekä joissakin J. R. R. Tolkienin keinotekoisista kieliopeista. Superlatiivi sijamuotona ilmaisee jonkun päälle, tai jonkun yli menemistä, taikka tulemista; suomessa sitä vastaa adpositio yli tai adessiivi. Esim. lause "Heitin pallon katolle" ilmaistaisiin unkarin kielessä superlatiivilla.
Artur Lauta
Artur Lauta (s. 14. helmikuuta 1996 Omsk, Venäjä) on venäläinen jääkiekkoilija, joka pelaa VHL-joukkue Ižstal Iževskissa. Hän on pelipaikaltaan laitahyökkääjä ja laukoo oikealta.
Aleksandr Polunin
Aleksandr Polunin (s. 25. toukokuuta 1997 Moskova, Venäjä) on venäläinen jääkiekkoilija, joka pelaa KHL-joukkue Amur Habarovskissa. Hän on pelipaikaltaan laitahyökkääjä. Polunin laukoo oikealta.
Manse PP
thumb|Kuva ottelusta Manse PP – KaMa vuodelta 2007. Manse PP on vuonna 2005 perustettu tamperelainen pesäpalloseura. Seuralla on vuonna 2022 joukkueet sekä miesten että naisten Superpesiksessä. Lisäksi Manse PP pyörittää pesiskoulua ja useita juniorijoukkueita. Manse PP Edustus ry:n puheenjohtajana toimii Matti Helimo.
Seuran edeltäjä Mansen Pesäpallo pelasi vuonna 1988 miesten Suomen cupin finaalissa ja kaudella 1991 Superpesiksessä. Seuran naisjoukkue oli usein mitaleilla 1980-luvulla ja Suomen-mestari 1984.
Manse PP pelaa kotiottelunsa Kaupin pesäpallostadionilla.
Historia
Manse PP perustettiin vuonna 2005. Seuran edeltäjä Mansen Pesäpallo pelasi Miesten Superpesiksessä kaudella 1991. Vuonna 2011 Tampereella perustettiin naisten pesäpalloseura Mansen Räpsä, joka oli Manse PP:n, Hämeenkyrön Räpsän ja Ruoveden Pirkkojen yhteisprojekti. Naisjoukkue nousi Superpesikseen vuonna 2013 ja lakkautettiin vuonna 2015. Naisjoukkue palasi takaisin Manse PP:n organisaatioon 2015 ja joukkue voitti Suomen mestaruuden kaudella 2017 ja hopeaa kauden 2020 päätteeksi. Seuran miesjoukkue nousi Suomensarjasta Ykköspesikseen 2013 ja nousi kauden 2019 päätteeksi Superpesikseen.
Nousukaudella seuran puheenjohtajana toimi kunnallispoliitikko, musiikintekijä ja opettaja Matti Helimo.
Kaudelle 2020 koottu miesten Superpesis-joukkue perustui nousijajoukkueen rungolle. Hankintoina joukkueeseen liittyivät Joensuun Mailasta lyöjäjokeri Juha Niemi ja Seinäjoen JymyJusseista Juuso Myllyniemi. Superpesis-joukkueen pelinjohtajaksi hankittiin Kouvolan Pallonlyöjät hopealle ja pronssille johtanut Matti Iivarinen. Manse PP:n noususta uutisoitiin laajasti pesäpallopiireissä. Ensimmäisellä kaudellaan Manse PP jäi Superpesiksessä kolmanneksi viimeiseksi.
Kaudeksi 2021 Mansen joukkueeseen hankittiin Juha Puhtimäki, Tuomas Jussila, Henri Puputti, Lauri Kivinen ja Simo Vainikainen. Seuran hankintastrategiaa kuvattiin kunnianhimoiseksi ja rohkeaksi ja joukkueen ennustettiin taistelevan toisella kaudellaan Suomen mestaruudesta. Manse PP voitti Kouvolan Pallonlyöjät finaalisarjassa ja ensimmäisen Suomen mestaruutensa otteluvoitoin 3-2.
Organisaatio
Manse PP Edustus ry vastaa Naisten ja Miesten Superpesisjoukkueiden toiminnoista ja Manse PP ry vastaa juniorijoukkueiden toiminnasta.
Palkitut
Lyöjäkuningatar:
Kärkilyöntikuningatar:
Vuoden lukkari:
Vuoden pesäpalloilija:
Vuoden tulokas:
Pudotuspelien arvokkain pelaaja:
Vuoden pelinjohtaja:
Hans-Rudolf Merz
200px|thumb|right|Hans-Rudolf Merz
Hans-Rudolf Merz (s. 10. marraskuuta 1942, Herisau, Appenzell Ausserrhoden) on sveitsiläinen poliitikko ja entinen liittopresidentti. Hän on hoitanut liittoneuvostossa valtiovarainministerin tehtävää.
Merz opiskeli taloustieteitä Sankt Gallenin yliopistossa ja valmistui vuonna 1971. Samoihin aikoihin hän oli nykyisen puolueensa FDP:n puoluesihteerinä.
Vuonna 1997 Merz valittiin Sveitsin liittokokoukseen (parlamentin ylähuoneeseen) ja talous- ja ulkoasiainvaliokuntaan. Hänet valittiin liittoneuvostoon tammikuusta 2004 lähtien. Syyskuussa 2008 Merz sai sydänkohtauksen ja joutui luopumaan väliaikaisesti ministerin salkustaan. Hänet valittiin Sveitsin liittopresidentiksi vuodeksi 2009.
Merz on naimisissa ja hänellä on kaksi lasta. Hän on myös kuulunut partioon.
Miklós Perényi
Perényi herätti nopeasti kansainvälistä huomiota ja professori Enrico Mainardi kutsui hänet oppilaakseen Santa Cecilia -akatemiaan Roomaan. Perényi valmistui sieltä 14-vuotiaana vuonna 1962. Vuotta myöhemmin hän voitti Pablo Casalsin kansainvälisen sellokilpailun Budapestissa. Tämä johti hänet Pablo Casalsin mestarikursseille vuosina 1965 ja 1966 Zermattissa ja Puerto Ricossa. Tämän jälkeen hän esiintyi Marlboro-festivaaleilla Vermontissa neljänä vuonna peräkkäin. Vuonna 1974 hän alkoi itsekin opettaa ja toimi vuodesta 1980 professorina Franz Lisztin musiikkiakatemiassa. Samalla hän kuitenkin jatkoi kansainvälisiä esiintymisiään ja on ollut säännöllinen soolo- ja kamarimusiikkiesiintyjä muun muassa Theatre de la Villessä Pariisissa.
Kawasaki Ninja
Kawasaki Ninja on sarja moottoripyöriä jonka GPz900R (ZX900A) malli oli maailman ensimmäinen 16-venttiilinen nestejäähdytetty nelisylinterinen moottoripyörämoottori. Kulttuurinen ikoni Ninjasta tuli kun Tom Cruise hyppäsi sen satulaan elokuvassa Top Gun.
Miklós Perényi
Diskografia
Perényin musiikkia on saatavilla levymerkeillä Hungaroton, Quint, Decca, Metropolitan Video ja ECM New Series. Valikoima äänitteitä:
Citroën DS3 WRC
Citroën DS3 WRC on Citroënin WRC-luokan ralliauto, joka teki debyyttinsä kauden 2011 MM-sarjan avanneessa Ruotsin MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä, ja korvaamaan aiemmin käytössä ollut Citroën C4 WRC. Autossa on 1,6 litran turbomoottori ja aikaisempiin WRC-autoihin nähden vähemmän elektroniikkaa.
Autolla kilpailvat vuoden 2011 MM-sarjassa muiden muassa Sébastien Loeb, Sebastien Ogier, Petter Solberg ja Kimi Räikkönen. Citroën voitti kausilla 2011 ja 2012 DS3 WRC:llä tallien merkkimestaruuden ja Loeb kuljettajien maailmanmestaruuden.
Vuonna 2012 Citroën esitteli WRC-autosta johdetun DS3 RRC -mallin (Regional Rally Car). Auto suunniteltiin korvaamaan Super 2000 -luokan auto ja käyttöön muun muassa WRC-2 -sarjassa, rallin EM-sarjassa sekä Lähi-idän rallisarjassa.
Kurulanlammi
Kurulanlammi eli vanhalta nimeltään Sorminjärvi on Pirkanmaalla Kuhmoisissa Haukkasalon saaressa sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 79,1 metriä mpy. Siihen on johdettu laakson pohjaa seuraava oja ja itäiseltä rinteeltä laskeva puro. Sen laskuoja laskee Kortelammiin, joka on Päijänteen Sormiolahdesta penkereellä erotettu lahden pohjukka.
Historiaa
Vuoden 1965 peruskartassa lammen länsipuolella oli peltopalsta ja sen eteläpuolella samoin. Laskuojan varressa pienellä mäellä sijaitsi kansakoulu. Tuolloin oli järven karttanimi vielä ”Sorminjärvi”. Koulu oli lopetettu vuoden 1986 kartassa.
Morbid Moon Records
Morbid Moon Records on kanadalainen itsenäinen levy- ja postimyyntiyhtiö, jonka päämaja sijaitsee Montrealissa, Quebecissa.
Yhtiö on julkaissut mm. Anima Damnatan albumeita.
Tri Mabuse – ihmispeto
Tri Mabuse – ihmispeto (Dr. Mabuse, der Spieler) on Fritz Langin ohjaama kaksiosainen mykkä rikoselokuva vuodelta 1922. Se on ensimmäinen Langin kolmesta elokuvasta, jotka perustuvat Norbert Jacquesin luomaan Tri Mabuse -hahmoon. Elokuvan nimiosassa on Rudolf Klein-Rogge.
Elokuvan kuvaukset aloitettiin Babelsbergin studiolla vuoden 1921 lopulla. Studio oli tarpeeksi suuri, jotta myös ulkokohtaukset pystyttiin kuvaamaan siellä. Elokuva oli yhteiskestoltaan noin neljä ja puoli tuntia pitkä. Ensimmäinen osa sai ensi-iltansa 27. huhtikuuta 1922, ja jälkimmäinen osa esitettiin seuraavana iltana.
Tri Mabuse – ihmispeto on monisyinen elokuva, joka kuvastaa Saksan sosiaalista ja kulttuurista tuskaa 1920-luvulla. Saksalaiset elokuvakriitikot kommentoivat jo aikanaan elokuvaa aikansa dokumentaationa.
Langin seuraavat Mabuse-aiheiset elokuvat olivat Tri Mabusen testamentti (Das Testament des Dr. Mabuse) vuodelta 1933 ja Mabusen 1000 silmää (Die tausend Augen des Dr. Mabuse) vuodelta 1960.
Viru Virun kansainvälinen lentoasema
Viru Virun kansainvälinen lentoasema  on kansainvälinen lentoasema Santa Cruzissa, Boliviassa. Viru Viru on nykyään Bolivian suurin kansainvälinen lentoasema. Lentoasemalla on yksi 3 500 metriä pitkä betonipäällysteinen kiitotie.
Curtis T. McMullen
Curtis Tracy McMullen (s. 21. toukokuuta 1958) on matematiikan professori Harvardin yliopistossa. Hän voitti Fieldsin mitalin vuonna 1998 työstään, joka keskittyi erityisesti kompleksidynamiikkaan.
Puerto Ricon koripallomaajoukkue
Puerto Ricon koripallomaajoukkue edustaa Puerto Ricoa koripallon maajoukkuekilpailuissa.
The Address Downtown Dubai
The Address Downtown Dubai on hotelli ja asuintalo Dubain keskustassa Arabiemiraateissa. Rakennuksessa on 63 kerrosta.
Puerto Ricon koripallomaajoukkue
Historia
Maa on ollut joka kerta mukana koripallon Amerikan-mestaruuskilpailuissa sarjan perustamisen jälkeen. Turnauksesta maa on saavuttanut kolme kultaa vuosina 1980, 1989 ja 1995. Vuoden 1990 MM-kisoissa Puerto Rico saavutti historiansa parhaan MM-sijoituksen oltuaan turnauksen neljäs. Pronssipelin maa hävisi jatkoajan jälkeen lukemin 105–107 Yhdysvalloille.
The Address Downtown Dubai
Pilvenpiirtäjässä syttyi tulipalo 31. joulukuuta 2015, ja kovan tuulen vuoksi palo levisi nopeasti rakennuksessa. Siinä olevan sammutusjärjestelmän piti estää palon leviäminen sisätiloissa. Kaikki rakennuksessa olleet saatiin pelastettua, mutta yksi kuoli sydänkohtaukseen. Palo syttyi 20. kerroksen kohdalla. CNN:n mukaan palon aiheutti palava verho.
Christian Dvorak
Ura
Arizona Coyotes varasi Dvorakin 2014 varaustilaisuuden toisella kierroksella. Huhtikuussa 2015 hän solmi kolmivuotisen sopimuksen Coyotesin kanssa. Tuon jälkeen hän pelasi kaksi ottelua AHL:ssä Portland Piratesin paidassa, ennen kuin palasi London Knightseihin.
Kauden 2015–2016 alussa Dvorak nimettiin London Knightsin varakapteeniksi. Hän löi aiemmat ennätyksensä samalla kaudella saalistaen 121 tehopistettä.
Syyskuussa 2021 Coyotes kauppasi Dvorakin Montreal Canadiensiin vaihdossa ensimmäisen kierroksen varausvuoroon vuoden 2022 varaustilaisuudessa ja toisen kierroksen varausvuoroon vuoden 2024 varaustilaisuudessa.
Dvorak on edustanut Yhdysvaltoja vuoden 2016 nuorten MM-kisoissa, jossa hän auttoi joukkueensa pronssille.
Alajärvi (Kuhmoinen)
Alajärvi on Pirkanmaalla Kuhmoisissa Mustassalon saaressa sijaitseva järvi.
Maantietoa
Järven pinta-ala on 11,2 hehtaaria, se on 500 metriä pitkä ja 400 metriä leveä. Sen kaakkoispuolella sijaitsee Kolmensopenjärvi ja itäpuolella Yläjärvi. Järvellä ei ole kartan mukaan saaria ja sen rantaviivan pituus on 1,5 kilometriä. Rannat ovat pääosin metsämaata. Järven ympäristössä on noin viisi taloa, joiden yhteydessä on peltoja ja niittyjä. Pieni osa järven itärannasta kuuluu rantojensuolelualueeseen.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 85,5 metriä mpy. Siihen laskevat Kolmensopenjärvi ja Yläjärvi. Alajärvi laskee sen länsipäästä lähtevää ojaa pitkin Päijänteeseen. Laskuojan pudotus on 7,2 metriä.
Historiaa
Vuosien 1966, 1981, 1986 ja 1988 peruskartoissa järven etelä- ja pohjoisrannoilla oli peltoja, jotka jatkuivat järven rantaan asti. Vuoden 1966 peruskartassa järven nimenä oli Säynätjärvi.
Pelintekijä
250px|thumb|Pelintekijän (point guard) pelipaikka numerolla yksi. Pelintekijä on yksi koripallon pelipaikoista. Pelintekijän tehtäviin kuuluu pallon ylöstuominen puolustusalueelta hyökkäykseen. Pelaaja myös määrää, mitkä pelikuviot hyökkäyksessä pelataan. Puolustuspäässä pelintekijä puolustaa yleensä vastustajan vastaavaa pelaajaa ja pyrkii auttamaan korinaluspelaajia puolustuksessa. Pelintekijän tärkeimpänä fyysisenä ominaisuutena pidetään nopeutta.
NBA-pelinrakentajat jaotellaan usein korintekoon ja syöttöihin tukeutuviin pelaajiin. Tunnettuja korintekijöitä ovat muun muassa Stephon Marbury, Magic Johnson ja Gary Payton. Perinteisempiä syöttöihin painottuvia takamiehiä ovat esimerkiksi Jason Kidd ja John Stockton.
Aiheesta muualla
כדורסלן
Xie Xingfang
Xie Xingfang (, s. 8. tammikuuta 1981 Guangzhou) on kiinalainen kilpauransa lopettanut sulkapalloilija ja olympiamitalisti.
Xie osallistui urallaan kertaalleen olympialaisiin, kun hän pelasi Pekingin olympialaisissa 2008 kaksinpelissä. Hänen ei tarvinnut osallistua ensimmäiselle kierrokselle. Toisella kierroksella hän voitti taiwanilaisen Cheng Shao-chiehin erin 2–0 ja samoin luvuin kolmannella kierroksella valkovenäläisen Olga Kononin. Puolivälierissä Xie voitti saksalaisen Xu Huaiwenin. Välierissä Xie voitti kiinalaisen Lu Lanin, mutta loppuottelussa kiinalainen Zhang Ning oli parempi erin 2–1.
Xie voitti urallaan kahdesti maailmanmestaruuden: mestaruudet ovat vuosilta 2005 ja 2006 kaksinpelistä. Hänellä on myös MM-hopeaa kaksinpelistä vuodelta 2009. Xie voitti myös Aasian-mestaruuden kaksinpelistä vuonna 2000 sekä AM-hopeaa vuonna 2009.
Heittävä takamies
200px|thumb|Heittävän takamiehen pelipaikka numerolla kaksi Heittävä takamies on yksi koripallon pelipaikoista. Heittävän takamiehen tärkein tehtävä kentällä on korinteko. Pelipaikalla pelaajat eivät yleensä tuo palloa ylös vaan odottavat takamiehen syöttöä. Myös heittäviltä takamiehiltä vaaditaan nopeutta, koska he joutuvat puolustamaan lajin urheilullisimpia pelaajia.
Heittävät takamiehet voidaan jakaa kahteen alaluokkaan: puhtaisiin heittäjiin ja urheilullisiin pelaajiin. Puhtaiden heittäjien peli ei perustu niin paljon fysiikkaan vaan heittotaitoon. Esimerkkejä tämän tyyppisistä pelaajista ovat Kobe Bryant, Ray Allen ja Reggie Miller. Urheilulliset heittävät takamiehet tekevät sen sijaan suuren osan pisteistään ajoista ja nopeista hyökkäyksistä. Hyviä esimerkkejä tämän tyypin pelaajista ovat muun muassa Jerry Stackhouse ja Latrell Sprewell. Kaikkien aikojen parhaana koripalloilijana pidetty Michael Jordan oli heittävä takamies.
Batman (vuoden 1986 videopeli)
Batman on vuonna 1986 julkaistu toimintaseikkailupeli, joka perustuu DC Comicsin sarjakuvahahmoon Batmaniin. Pelin julkaisi ja kehitti Ocean Software ZX Spectrumille, Amstrad CPC:lle, MSX:lle ja Amstrad PCW:lle. Se on samalla ensimmäinen Batmaniin perustuva videopeli.
Pelaaminen
Robin oli korjaamassa Batmobilea kun hänet siepattiin. Ennen kuin Batman voi pelastaa Robinin täytyy hänen kasata autonsa. Osat, jotka Batmanin täytyy löytää, ovat pitkin lepakkoluolaa. Koska Batmanilla ei ole supervoimia hänen täytyy kerätä lepakkolaukkuunsa erilaisia esineitä, kuten Jet Batsaappaat, joiden avulla hän kykenee hyppäämään, Thruster puolestaan antaa mahdollisuuden juosta raketinlailla ja matala painovoimalepakkovyö auttaa Batmania pysymään tavallista kauemmin ilmassa. Pelaajalla on käytössään kahdeksan elämää.
Louie Belpedio
Louis Belpedio (s. 14. toukokuuta 1996 Skokie, Illinois, Yhdysvallat) on yhdysvaltalainen jääkiekkopuolustaja, joka pelaa NHL-joukkue Montreal Canadiensissa. Wild on varannut hänet. Minnesotan faniyhteisö on jo antanut hänelle lempinimen "King".
Karisjärvi (Korpilahti)
Karisjärvi on Keski-Suomessa Jyväskylässä ja Muuramessa Savipohjan lähellä sijaitseva järvi.
Maantietoa
Järven pinta-ala on 63 hehtaaria, se on 1,8 kilometriä pitkä ja 1,3 kilometriä leveä. Se sijaitsee Korpilahden kirkonkylän ja Muuramen kirkonkylän puolivälissä vuorten välisessä painaumassa. Järvi on ristin muotoinen niin, että järven pisin järvenselkä on etelä-pohjois-suuntainen. Itään työntyy 700 metriä pitkä Anttilanlahti ja länteen päin alkava, mutta pohjoiseen kaartuva, pienempi lahti on 550 metriä pitkä.
Siinä on kuusi saarta, joiden pinta-ala on 1,1 hehtaaria eli noin 1,6 prosenttia järven kokonaispinta-alasta. Suurin saari, joka on kartoissa nimeämättä, on 200 metriä pitkä ja yli 60 metriä leveä. Sen pinta-ala on kartasta mitattuna 0,9 hehtaaria. Muista saarista neljä on yli aarin ja yksi on alle aarin kokoinen. Ainoa karttaan nimetty saari on Pienisaari. Järvi on luodattu ja siitä on julkaistu syvyyskartat. Järven tilavuus on 3,05 miljoonaa kuutiometriä eli 0,0031 kuutiokilometriä. Sen keskisyvyys on 4,8 metriä ja suurin syvyys on 18,8 metriä. Syvin kohta sijaitsee ristimäisen järven keskellä ja se sijaitsee 700 metriä pitkässä yli 15 metrin syvyyteen painuvassa syvänteeseen. Muu osa järveä on matalaa ja missään muualla kuin Anttilanlahden suulla syvyydet ole edes kymmenen metriä.
Järven rantaviivan pituus on 8,6 kilometriä, josta saarten rantaviivan yhteispituus on 850 metriä. Sen rannat ovat metsämaata ja sen haja-asutus muodostuu seitsemästä kiinteistöstä ja 50 vapaa-ajan asunnosta. Niille tulee tiet valtatieltä 9 ja Muuramesta tulevilta kyläteiltä. Orivesi–Jyväskylä-rautatie ohittaa järven länsipuolelta 100 metrin etäisyydeltä ja sukeltaa Muuramen suunnalla Karismäen Lautakkomäen rautatietunneliin. Jyväskylän ja Muuramen välinen kuntaraja ylittää järven.
Luontoarvoja
Järven läntisimmän lahden pohjoisranta on luonnonsuojelualuetta.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) järvi kuuluu. Järven vedenpinnan korkeus on 125,5 metriä mpy. Järven valuma-aue on pieni eikä sen alueella sijaitse montaa järveä. Niistä suurin on Vähä Karisjärvi, joka laskee Karisjärven pohjoisesta. Järven laskuoja lähtee eteläppän Autionlahdesta ja laskuoja yhtyy kilometrin päässä pohjoisesta laskevaan Salmijärven laskuojaan Salmijärvenojaan. Tämä laskee 900 metriä alempana sijaitsevaan Maatianjärveen ja virtaa edelleen Raspion kautta Päijänteen Kirkkoselkään Korpilahdella. Järveltä on pudostusta Päijänteeseen 47 metriä.
Historiaa
Vuoden 1963 peruskartassa oli järven lähiympäristössä neljä maatilaa ja kuusi rantamökkiä. Järven länsipuolelta menevä Orivesi–Jyväskylä-rata valmistui vuonna 1977.
Du rire aux larmes
Du rire aux larmes on Sniper-yhtyeen ensimmäinen studioalbumi ja se julkaistiin 29. tammikuuta 2001.
Kappale La France aiheutti myöhemmin suurta paheksuntaa poliitikkojen mielestä, kun Ranskan sisäministeri Nicolas Sarkozyn mielestä sanoitukset häpäisivät Ranskaa. Sanoituksissa muun muassa kritisoidaan Ranskan poliittista järjestelmää maan vähemmistöjä kohtaan.
Wilhelm Vatke
Wilhelm Vatke (1806–1882) oli saksalainen, Hegelin koulukuntaan kuulunut teologi ja vuodesta 1837 professori Berliinissä. Vuonna 1835 hän kertoi, että hänen käsittääksensä Vanhan testamentin kulttilaki kuuluu Israelin kehityksen loppupuoleen. Tämä käsitys tuli olemaan tavanomainen pentateukkikritiikissä.
Musculista senhousia
Musculista senhousia on Mytilidae -heimoon kuuluva simpukkalaji.
Levinneisyys ja elinympäristö
Musculista senhousia on alun perin kotoisin Aasiasta: Siperian, Kuriilien, Japanin ja Korean rannikoilta sekä Kiinasta Singaporeen asti. Nykyisin lajia tavataan monin paikoin eri osissa Tyyntämerta sekä Italiasta. Se on levinnyt Australiaan ja Tasmaniaan ilmeisesti laivojen painolastiveden mukana. Se tavattiin Etelä-Australiassa 1988 ja Pohjois-Australiassa 1999. Välimerelle se lienee päätynyt viljeltyjen simpukoiden mukana.
Steve Downes
thumb|Steve Downes Steve Downes on yhdysvaltalainen ääninäyttelijä ja radiojuontaja. Hänet tunnetaan parhaiten Halo: Combat Evolved, Halo 2, Halo 3 ja Halo 4 -videopelien Master Chiefin ääninäyttelijänä. Hän toimii myös WDRV-radiokanavan juontajana.
Sireeni (merkinantoväline)
thumb|Moottorisireeni (saksalainen E57)
Sireeni on kovaääninen merkinantoväline.
Käyttökohteet
Sireeniä käytettiin sodan aikana alkavan pommituksen hätämerkiksi eli varoituksena ilmavaarasta. Nykyään sireeniä käytetään poliisiautoissa ja -moottoripyörissä, paloautoissa, ambulansseissa, Tullin ja Rajavartiolaitoksen virka-autoissa, sotilaspoliisiautoissa sekä ihmisille vaarallisten sääilmiöiden, kuten tornadojen tullessa.
Mytilopsis sallei
Mytilopsis sallei on valesinisimpukoiden heimoon kuuluva simpukkalaji. Se on kotoisin subtrooppisesta Etelä- ja Keski-Amerikasta Atlantin ja Meksikonlahden rannikoilta, mutta on sieltä ihmisen mukana levinnyt myös muualle, muun muassa Länsi-Australian, Kaakkois-Aasiaan ja Intiaan. Mytilopsis sallei kasvaa tyypillisesti 25–28 millimetriä pitkäksi. Toisin kuin sukulaisensa vaeltajasimpukka, tämä vieraslaji elää lähinnä murto- ja merivedessä. Se on haitallinen fouling-eliö, joka tehokkaasti kolonisoi muun muassa satamarakenteita.
Sireeni (merkinantoväline)
Käyttötarkoitus
Sireenin tarkoituksena on ilmoittaa kyseessä olevan hätätapaus. Hälytysajoneuvoissa asennetuilla sireeneillä on tarkoitus antaa liikenteessä varoitus äänellä (hälytysvalojen lisänä) että kaikki osaisivat tietää ja varoa että kyseessä on hätätapaus ja hälytysajossa olevilla on kiire tehtäviinsä.
Margareeta Navarralainen
Margareeta Navarralainen (11. huhtikuuta 1492 Angoulême, Ranska – 21. joulukuuta 1549 Odos, Ranska), oli ranskalainen Ala-Navarran kuningatar ja renessanssiajan kirjailija. Hänen ensimmäinen miehensä, Alençonin herttua Kaarle IV, menehtyi vuonna 1525 Pavian taistelussa; toinen aviomies oli Ala-Navarraa hallinnut kuningas Henrik II Navarralainen. Margareeta Navarralaisen aikana Ala-Navarran hovista kehittyi keskeinen ranskalaisen renessanssikulttuurin keskus; hän tuki ja suojeli myös uskonnollisen reformaation edustajia. Margareeta Navarralaisen veli oli Ranskan kuningas Frans I, joka suuresti arvosti isosiskoaan.
Nenälasit
pienoiskuva|[[Yhdysvaltain presidentti Theodore Roosevelt nenälaseineen]] pienoiskuva|Nenälasit Nenälasit eli pinnelasit ovat silmälasimalli, jossa laseja eivät kannattele sangat, vaan ne nipistetään kiinni nenänvarteen puristamalla nenätukea. Tästä juontuu lasien ranskankielinen nimitys pince-nez (pince ’nipistää’, nez ’nenä’), josta on lainautunut suomeenkin lasimallin nykyisin vanhahtava nimi pensnee.
Noina vuosikymmeninä kasvaneet jatkoivat nenälasien käyttämistä vielä myöhemminkin, ja 1930-luvulta eteenpäin pinnelaseja alettiinkin pitää ”vanhusten laseina” ja ne samaistettiin konservatismiin, menneen ajan arvoihin ja kuriin. Nenälasit eivät sittemmin ole kokeneet uutta renessanssia, ja nykyisin niiden käyttäjät ovat harvassa.
Populaarikulttuurin tunnetuin aisattomia laseja käyttävä henkilö lienee sarjakuvahahmo Roope Ankka. Lisäksi pinnelasit saivat pienimuotoista näkyvyyttä Matrix-tieteiselokuvan myötä vuonna 1999. Elokuvassa Laurence Fishburnen esittämä Morpheus käyttää heijastavia nenälaseja.
Yläjärvi (Kuhmoinen)
Yläjärvi on Pirkanmaalla Kuhmoisissa Mustassalon saaressa sijaitseva järvi.
Maantietoa
Järven pinta-ala on 5,2 hehtaaria, se on 350 metriä pitkä ja 250 metriä leveä. Sen länsipuolella sijaitsee Alajärvi ja lounaispuolella Kolmensopenjärvi. Järven kaakkoispuolinen mäki nousee 80 metriä pinnan yläpuolelle. Järvellä ei ole kartan mukaan saaria ja sen rantaviivan pituus on 900 metriä. Järven etelärannoilla on metsää ja pohjoisrannoilla peltoa ja niittyä. Asutusta on järven länsipuolella.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 85,7 metriä mpy. Siihen laskee yksi järven itärinteeltä alkava oja. Laskuoja lähtee järven länsipäästä ja laskee 400 metrin päässä Alajärveen. Laskuojan pudotus on 0,2 metriä.
Historiaa
Vuoden 1966 peruskartassa järven rannat olivat peltoa jyrkkää kaakkoisrantaa lukuun ottamatta. Vuoteen 1988 mennessä järven etelärannan pelto oli metsittynyt.
Skopin
thumb|125px|Skopinin vaakuna vuodelta 1779. Skopin on kaupunki Rjazanin alueella Venäjällä. Se sijaitsee Okan vesistöön kuuluvan Verda-joen rannalla 168 kilometriä Rjazanista etelään. Kaupunki on Skopinin piirin keskus. Sen kautta kulkee Uzlovajan ja Rjažskin välinen rautatie (Skopinin asema). Asukkaita on 31 700 henkeä (vuonna 2007).
Skopinin paikalla on mahdollisesti sijainnut muinainen Verdejevin kaupunki. 1100-luvulta lähtien tunnetaan Liharevski Gorodištše -niminen linnoitus, joka myöhemmin suojasi Moskovan ruhtinaskunnan kaakkoisrajaa. Skopinin kaupunki on perustettu vuonna 1663. Vuonna 1778 siitä tuli Rjazanin lääniin kuuluneen kihlakunnan keskus. 1800-luvulla se oli yksi läänin huomattavimpia maaseutukaupunkeja. 1800-luvun lopulla rakennettiin rautatie ja seudulla ryhdyttiin kaivamaan ruskohiiltä. Paikallista savea käytettiin keramiikan tuotantoon. Toisessa maailmansodassa Skopin oli saksalaisten miehittämä marras-joulukuussa 1941.
Nykyään Skopinissa on mm. koneenrakennus-, lasi-, keramiikka- ja tekstiiliteollisuutta. Kaupungissa toimii vuonna 1987 perustettu kotiseutumuseo. Keskustassa on säilynyt vuonna 1818 rakennettu Pyhän Georgioksen kirkko.
Teknisten tieteiden tiedekunta
Teknisten tieteiden tiedekunta oli yksi Tampereen teknillisen yliopiston tiedekunnista. Siihen kuului viisi laitosta. Tiedekunta koulutti tekniikan kandidaatteja, diplomi-insinöörejä, tekniikan lisensiaatteja ja tekniikan tohtoreita kolmessa koulutusohjelmassa sekä kahdessa kansainvälisessä maisteriohjelmassa. Tiedekunnan koulutusohjelmat olivat automaatio-, kone- ja materiaalitekniikka.
Tiedekunnan tehtävänä oli kehittää tiedekunnan laitosten toimintaedellytyksiä sekä koordinoida laitosten antamaa opetusta ja tutkimusta.
Vuoden 2019 alussa tapahtuneen yhdistymisen jälkeen tiedekunnan toimiala on sisältynyt uuden Tampereen yliopiston tekniikan ja luonnontieteiden tiedekuntaan.
Mons Somby
Mons Aslaksen Somby (13. helmikuuta 1825 Koutokeino- 14. lokakuuta 1854) oli eräs Koutokeinon kansannousun johtajista. Somby kuului radikaaliin lestadiolaiseen Koutokeinon hurmos-liikkeeseen. Kuten kapinan toinen johtaja Aslak Hætta, Sombykin oli pitkään pidätettynä vuoden 1851 kesällä tapahtuneesta yhteenotosta. Hän kannatti innokkaasti kapinan aloittamista ja hänen ideansa oli sytyttää kapinan aikana kuolleen viinakauppiaan talo tuleen. Aslak Hættan tavoin hänet tuomittiin kuolemaan 14. lokakuuta 1854.
Rjažsk
Rjažsk on kaupunki Rjazanin alueella Venäjällä. Se sijaitsee Kupta-joen rannalla 117 kilometriä Rjazanista etelään. Kaupunki on Rjažskin piirin keskus. Siellä risteytyvät Rjazaniin, Tulaan, Penzaan ja Mitšurinskiin johtavat rautatiet. Asukkaita on 21 700 henkeä (vuonna 2010).
Kaupunki mainitaan ensimmäisen kerran vuonna 1502 nimellä Rjassk. Siellä sijaitsi Okan ja Donin välistä kannasta valvonut linnoitus. 1500–1600-luvulla se suojeli Venäjän etelärajaa Krimin ja Nogain tataarien hyökkäyksiltä. Vuonna 1778 Rjažskista tuli Rjazanin lääniin kuuluneen kihlakunnan keskus. 1800-luvun lopussa siitä muodostui tärkeä rautateiden risteysasema. Nykyään kaupungissa on lähinnä elintarviketeollisuutta.
Aslak Hætta
Aslak Jacobsen Hætta (24. tammikuuta 1824 Koutokeino – 14. lokakuuta 1854) oli yksi Koutokeinon kansannousun johtajista. Hætta kuului radikaaliin lestadiolaiseen Koutokeinon hurmos -liikkeeseen. Työkseen hän kasvatti poroja. Hänet tuomittiin kuolemaan 14. lokakuuta 1854 kahdesta murhasta, pahoinpitelyistä ja tuhopoltosta.
Elämäkerta
Aslak Hætta syntyi Koutokeinossa vuonna 1824. Syy Aslak Hættan osallisuudelle Koutokeinon kapinassa oli alueella levinnyt lestadiolaisuus ja sen lieveilmiönä syntynyt Koutokeinon hurmos -liike. Hætta liittyi hurmosliikkeeseen, joka joutui ongelmiin liikkeen jäsenien häirittyä kirkkotoimituksia ja pahoinpideltyä pappeja helmikuussa 1852. Tapauksen jälkeen 22 saamelaista liikkeen jäsentä tuomittiin eri mittaisiin tuomioihin, mutta erityisen kalliiksi osoittautui oikeuskulujen korvaaminen. Tuomittujen joukossa oli Aslak Hættan lisäksi hänen vanhempi veljensä Mathis Jacobsen Hætta. Aslak Hætta tuomittiin 20 päivän vankeuteen, mutta oikeudenkäynnin kuluessa hän oli ollut vangittuna jo 8 kuukautta. Lisäksi oikeudenkäyntikulujen maksamiseksi hänen porojaan uhkasi pakkohuutokauppa.
DFL-Supercup 2016
DFL-Supercup 2016 oli seitsemäs DFL-Supercup kilpailun uudelleenperustamisen jälkeen. Ottelu pelattiin 14. elokuuta Signal Iduna Parkilla Dortmundissa. Ottelussa kohtasivat sekä Bundesliigan että Saksan cupin kaudella 2015–2016 voittanut Bayern München ja sarjassa toiseksi sijoittunut Borussia Dortmund.
Aslak Hætta
Elämäkerta
8. marraskuuta 1852 Hætta johti noin 35 aikuista miestä ja naista sekä 22 lasta Koutokeinoon. Siellä he ottivat vankeja sekä tappoivat paikallisen poliisi Lars Johan Buchtin ja kauppias Carl Johan Ruthin käyttäen aseinaan halkoja ja puukkoja. Paikallinen kauppa poltettiin ja suunnitelmana oli ilmeisesti myös kirkon poltto. Osa Koutokeinon asukkaista oli kuitenkin paennut paikalta etsimään apua muualta. Noin 16 miehen ja 3 naisen joukko lähtikin kapinallisia vastaan Clemet Gundersenin johdolla. Kahden joukkion kesken syntyi kahakka, mutta suuri osa Hættan kannattajista oli paennut ja kapinalliset köytettiin. Seuranneen oikeudenkäynnin ja tuomioiden perusteella Aslak Hætta ja Mons Somby tuomittiin kuolemaan ja teloitettiin vuonna 1854. Molempien päät irrotettiin ja ne päätyivät Oslon yliopistoon ja Aslakin pää vielä sittemmin Kööpenhaminan yliopistoon. Omaiset saivat päät takaisin vasta vuonna 1997, jolloin ne haudattiin Kåfjordin hautausmaalle.
DFL-Supercup 2016
Ottelun tausta
Bayern München pelasi DFL-Supercupissa viidettä kertaa peräkkäin. Se oli hävinnyt ottelun kolmena edellisenä vuonna. Borussia Dortmund pelasi DFL-Supercupissa edellisen kerran 2014, jolloin se voitti juuri Bayern Münchenin maalein 2–0. Vuoden 2016 kohtaaminen oli seurojen viides keskinäinen DFL-Supercup. Aiemmista otteluista Borussia Dortmund voitti vuosien 1989, 2013 ja 2014 ottelut, Bayern München taas vuoden 2012 ottelun.
Aslak Hætta
Yksityiselämä ja kulttuurissa
Aslak Hættan isä oli Jacob Mathisen Hætta ja äiti Berit Aslaksdatter Sara. Hänellä oli myös Lars Jacobsen Hætta- ja Mathis Jacobsen Hætta -nimiset veljet, ja hän oli naimisissa Marit Persdatter Kurrakin kanssa. Isoisänsä äidin Brita Olofsdotter Tornensiksen kautta hän oli myös laajalle levinneen Tornberg-pappissuvun jälkeläisiä.
DFL-Supercup 2016
Ottelun tausta
Bayern Münchenille vuoden 2016 Supercup oli kaikkiaan kymmenes. Voittoja sillä oli aiemmin neljä. Borussia Dortmund oli mukana kahdeksatta kertaa. Se oli ennen vuoden 2016 ottelua kilpailun menestyksekkäin joukkue viidellä voitollaan.
Aslak Hætta
Yksityiselämä ja kulttuurissa
Aslak Hætta on aiheena Armas Launiksen samannimisessä oopperassa, ja hän esiintyy hahmona Koutokeinon tapahtumista kertovassa vuoden 2008 elokuvassa.
DFL-Supercup 2016
Ottelun tausta
Ottelu oli Bayern Münchenin päävalmentaja Carlo Ancelottille ensimmäinen kilpailullinen ottelu uudessa seurassaan.
Weihai
Weihai (, pinyin: Wēihăi Shì) on prefektuuritason merenrantakaupunki Kiinan Shandongin maakunnan itäosassa, Shandongin niemimaalla. Kaupunki sijaitsee linnuntietä noin 460 kilometriä maakunnan pääkaupunki Jinanista itään. Weihain väkiluku on 2,805 miljoonaa (2010) ja pinta-ala 5 436 neliökilometriä.
Weihain kaupunki rajoittuu pohjoisessa Bohainmereen, idässä ja etelässä Keltaiseenmereen sekä lännessä Yantain prefektuuritason kaupunkiin. Rantaviivaa kaupungilla on yhteensä 986 kilometriä.
thumb|left|270px|Paikallishallinnollinen jako. Piirikuntatasolla kaupunki jakautuu neljään osaan seuraavasti (numerointi kuten kuvassa; lähteessä Wendeng on merkitty piirikuntatason kaupungiksi):
Nähtävyyksiin kuuluvat esimerkiksi
Suomi yleisurheilun Euroopan-mestaruuskilpailuissa 2012
Suomi osallistui vuonna 2012 yleisurheilun EM-kilpailuihin 21. kerran. Suomen Urheiluliitto valitsi Helsingin kisoihin 61 urheilijaa.
Joukkue valittiin niistä urheilijoista, jotka saavuttivat kisojen kovemman rajan tai urheiluliiton keveämmän SUL-rajan. .
Joukkue
Suomen joukkue yleisurheilun Euroopan-mestaruuskilpailuihin julkistettiin 17. kesäkuuta 2012 ja sitä täydennettiin 18. kesäkuuta 2012. SUL valitsi joukkueeseen 61 urheilijaa.
Kolmensopenjärvi
Kolmensopenjärvi on Pirkanmaalla Kuhmoisissa Mustassalon saaressa sijaitseva järvi.
Suomi yleisurheilun Euroopan-mestaruuskilpailuissa 2012
Joukkue
Miehet:
Naiset:
Kolmensopenjärvi
Maantietoa
Järven pinta-ala on 5,5 hehtaaria, se on 400 metriä pitkä ja 300 metriä leveä. Sen luoteispuolella sijaitsee Alajärvi ja koillispuolella Yläjärvi. Järven itäpuolinen mäki nousee 80 metriä pinnan yläpuolelle. Järvellä ei ole kartan mukaan saaria ja sen rantaviivan pituus on 1,1 kilometriä. Rannat ovat metsämaata ja järven pohjoisrannalla on yksi talo.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 86,4 metriä mpy. Laskuoja lähtee järven länsipäästä ja laskee 100 metrin päässä Alajärveen. Laskuojan pudotus on 0,9 metriä.
Historiaa
Vuoden 1966 järven nimenä oli Kolmesopenjärvi ja sen länsi- ja pohjoisrannoilla oli peltoa. Vuosien 1986 ja 1988 peruskartoissa järvi oli nykyisellä nimellään ja pohjoisrannan pelto oli metsittynyt.
Länsirannikonsalamanteri
Länsirannikonsalamanteri (Taricha granulosa) on Yhdysvaltain länsirannikolla elävä salamanterilaji.
Koko ja ulkonäkö
Länsirannikonsalamanteri on alle 20 cm:n mittainen kokonaispituudeltaan. Lajin selkäpuoli on väriltään punertavan ruskea ja vatsapuoli on oranssi. Salamanterin silmät ovat keltaiset ja silmäluomet samanväriset kuin pää. Silmistä erottaakin parhaiten länsirannikonsalamanterin sen sukulaisesta kaliforniansalamanterista. Nämä kaksi lajia ovat ulkonäöltään melkein samannäköiset. Lajin iholla on pieni määrä hermomyrkkyä, joka ei kuitenkaan vaikuta terveen ihon läpi.
Levinneisyys
Länsirannikonsalamanterin levinneisyysalue on Pohjois-Amerikan länsirannikolla Kaliforniassa, jossa lajia tavataan luonnonvaraisena.
Elintavat
Länsirannikonsalamanteri viihtyy vedessä, mutta voi elää myös enimmäkseen maalla.
Ravinto
Länsirannikonsalamanteri syö erilaisia pieniä selkärangattomia, kuten muutkin salamanterit.